joelniklaus/EU_Wikipedias huggingface dataset:
Puncuļova (ciems)

Puncuļova ir ciems Baltinavas novadā. Atrodas novada centrālajā daļā 5 km no novada centra Baltinavas un 214 km no Rīgas.

Apdzīvotā vieta atrodas pie autoceļa P45. Ciemā atrodas divi pilsklani - Alotāju kalns un Puncuļevas pilskalns.

Atsauces
Punduri (Baltinavas novads)

Punduri ir gandrīz izmiris ciems Latvijas austrumos Baltinavas novadā tieši pie robežas ar Krieviju. Atrodas novada austrumu daļā 6 km no novada centra Baltinavas un 220 km no Rīgas.

Apdzīvotā vieta atrodas pie autoceļa V479. Līdzās dzelzceļa līnija Pēterburga—Varšava un stacija Punduri, kas mūsdienās atrodas Krievijā (mūsdienās stacija ir slēgta, pamesta un pussabrukusi, stacijas tuvumā Krievijas pusē ir palikusi viena apdzīvota māja).

Atsauces
Risova

Risova ir ciems Baltinavas novadā. Atrodas novada rietumu daļā 7 km no novada centra Baltinavas un 208 km no Rīgas.

Apdzīvotā vieta atrodas pie autoceļa V474.

Atsauces
Sloboda (Baltinavas pagasts)

Sloboda ir ciems Balvu novada Baltinavas pagastā. Atrodas pagasta centrālajā daļā 2 km no pagasta centra Baltinavas un 216 km no Rīgas.

Apdzīvotā vieta atrodas autoceļu V478 un V479 krustojumā, pie Kaņepes ietekas Kūkovā.

Atsauces
Tēvs Nakts

"Tēvs Nakts" (sākotnējais nosaukums "Puika ar suni") ir 2018. gada Latvijas spēlfilma. Filmas režisors ir Dāvis Sīmanis, un šī ir otrā viņa režisēta pilnmetrāžas spēlfilma. Galvenās lomas atveido Artūrs Skrastiņš, Ilze Blauberga un Matīss Kipļuks. Filmas pirmizrāde notika . Filmas scenārijs veidots pēc Ineses Zanderes grāmatas "Puika ar suni" motīviem.

Filma ir stāsts par Žani Lipki un viņa ģimeni, kas Otrā pasaules kara laikā no nāves Holokaustā izglāba 55 ebrejus.

Filma saņēma Lielā Kristapa balvas nominācijās "Labākais spēlfilmas režisors" (Dāvis Sīmanis), "Labākais spēlfilmas operators" (Andrejs Rudzāts) un "Labākā aktrise otrā plāna lomā" (Ilze Blauberga). 2019. gada oktobrī filma saņēma labākās ārzemju filmas balvu Haifas kinofestivālā Izraēlā.

Atsauces

Ārējās saites 
 profils vietnē filmas.lv

2018. gada Latvijas filmas
Filmas latviešu valodā
Latvija 100
Dāvja Sīmaņa jaunākā filmas
Monastirišče

Monastirišče () ir pilsēta Ukrainas centrālajā daļā, Čerkasu apgabala rietumos, Monastiriščes rajona centrs pie Rosas upes.

Vēsture 
Rakstos pirmoreiz 1622. gadā kā Žečpospoļitas apdzīvota vieta. Monastirišče iekļāvās Krievijas impērijā līdz ar Polijas Otro dalīšanu 1793. gadā. Pēc Oktobra revolūcijas ietilpa Ukrainas PSR. Otrā pasaules kara laikā no 1941. gada 23. jūlija līdz 1944. gada 10. martam atradās vācu okupācijā. No 1957. gada — pilsētciemats, no 1985. gada — pilsēta.

Ārējās saites 

Čerkasu apgabala pilsētas
Špola

Špola () ir pilsēta Ukrainas centrālajā daļā, Čerkasu apgabala dienvidos, Špolas rajona centrs.

Vēsture 
Rakstos pirmoreiz 1594. gadā kā Žečpospoļitas apdzīvota vieta. Špola iekļāvās Krievijas impērijā līdz ar Polijas Otro dalīšanu 1793. gadā. 1851. gadā Špolā tika uzcelta cukurfabrika. Līdz Otrajam pasaules katram ievērojams skaits pilsētas iedzīvotāju bija ebreji (45 % 1897. gadā). Pēc Oktobra revolūcijas ietilpa Ukrainas PSR. Pilsētas tiesības no 1938. gada. Otrā pasaules kara laikā no 1941. līdz 1944. gadam atradās vācu okupācijā. 

Špolā dzimis ebreju dzejnieks Iciks Fefers (1900 - 1952).

Ārējās saites 

Čerkasu apgabala pilsētas
Zeltiņi (Bilskas pagasts)

Zeltiņi ir ciems Smiltenes novada Bilskas pagastā. Atrodas pagasta rietumos 4,8 km no pagasta centra Bilskas, 8,8 km no novada centra Smiltenes un 142,6 km no Rīgas.

Apdzīvotā vieta atrodas netālu no autoceļu V243 (Blome–Birzuļi–Palsmane) un V246 (Miži–Zeltiņi–Vecbilska) krustojuma.

Atsauces
Ārija (nozīmju atdalīšana)

Ārija var būt:

 Ārija (personvārds)
 Ārija (skaņdarbs)

Cilvēki ar šādu vārdu 
 Ārija Elksne

Skatīt arī 
 Ārijs
 Ārieši
 Ārijas iela
Aleksandrs Iļjins-Ženevskis

Aleksandrs Iļjins-Ženevskis (;  Sanktpēterburga —  Novaja Ladoga) bija Krievijas šahists un valsts darbinieks.

Biogrāfija 
Jaunībā bijis aktīvs Sanktpēterburgas šaha turnīru dalībnieks. Pēc tam pieslējies boļševiku partijai un no 1912. gada atradies politiskā emigrācijā Ženēvā, kur uzvarējis pilsētas šaha čempionātā 1914. gadā. Par godu šim notikumam pievienojis savam uzvārdam otro daļu. Vēlāk atgriezies Krievijā, no 1916. gada piedalījies Pirmajā pasaules karā kā virsnieks, bet vēlāk Februāra revolūcijā un Oktobra revolūcijā.

Pēc Krievijas pilsoņu kara atradies vadošos amatos padomju valdībā. 1920. gadā Maskavā organizējis pirmo padomju Krievijas šaha čempionātu, kurā uzvarējis Aleksandrs Aļehins. 1921. gadā bijis padomju Krievijas konsuls Liepājā, kur piedalījies arī vietējos šaha turnīros. Septiņas reizes piedalījies PSRS šaha čempionātu finālos. Trīs reizes uzvarējis Ļeņingradas pilsētas šaha čempionātos: 1925., (dalījis 1.-4. vietu ar Grigoriju Levenfišu, Iļju Rabinoviču un Pjotru Romanovski), 1926. un 1929. gadā. 1927. gadā uzvarējis PSRS arodbiedrību šaha čempionātā. 1925. gadā piedalījies Maskavas starptautiskajā šaha turnīrā, kurā kopā ar Ernstu Grīnfeldu dalījis 9.-10. vietu (uzvarējis Jefims Bogoļubovs). Turnīrā uzvarējis toreizējo Pasaules čempionu šahā Hosē Raulu Kapablanku, kas bijis viens no retajiem kubieša zaudējumiem pēc Pasaules šaha čempiona titula iegūšanas.

Sarakstījis grāmatas par Maskavas starptautisko šaha turnīru (1926) un par Aļehina - Kapablankas maču par Pasaules šaha čempiona titulu (1927), kā arī autobiogrāfisko grāmatu "Padomju meistara piezīmes" (, 1929). Bijis PSRS šaha žurnālu "Шахматный листок" (1925—1930) un "Шахматы в СССР" (1936—1937).

Ļeņingradas blokādes laikā devies evakuācijā, taču gājis bojā vācu aviācijas uzlidojumā.  

Devis ieguldījumu šaha atklātņu teorijā. Iļina-Ženevska vārdā ir nosaukts holandiešu aizsardzības variants: 1. d4 f5 2. c4 Zf6 3. g3 e6 4. Lg2 Le7 5. Zf3 0-0 6. 0-0 d6 7. Zc3 De8.

Atsauces

Ārējās saites 

1894. gadā dzimušie
1941. gadā mirušie
Sanktpēterburgā dzimušie
Krievijas šahisti
PSRS šahisti
Revolucionāri
PSRS diplomāti
Grāmatvedis (filma)

"Grāmatvedis" () ir 2016. gada ASV kriminālais trilleris. Filmas režisors ir Gevins O'Konors, scenārists Bills Dubjuks, galvenajās lomās Bens Afleks, Anna Kendrika, Dž. K. Simonss, Džons Berntāls, Džefrijs Tembors un Džons Litgouvs.

Filma stāsta par mazas Ilinoisas pilsētiņas sertificētu auditoru ar augsti funkcionējošu autismu, kurš patiesībā sniedz auditora pakalpojumus bīstamām kriminālajām organizācijām visā pasaulē.

Filmas pirmizrāde Losandželosā notika , bet pārējos ASV kinoteātros to rādīt sāka pēc četrām dienām. Latvijā filmas pirmizrāde notika . Filma saņēmusi dažādas kritiķu atsauksmes un tās ieņēmumi pārsniedz 151 miljonu ASV dolāru.

Atsauces

Ārējās saites 
 

2016. gada filmas
ASV filmas
Sofija Kinsella

Sofija Kinsella (; dzimusi ), ir britu rakstniece.

Londonā dzimušie
Angļu rakstnieki
Apvienotās Karalistes žurnālistes
Agādīra

Agādīra (, ) ir pilsēta Marokā, Sūsas-Māsas reģiona administratīvais centrs. Pilsēta atrodas Atlantijas okeāna krastā, netālu no Augstā Atlasa kalniem. 2012. gadā Agādīrā dzīvoja 600 tūkstoši iedzīvotāji. Tā ir viena no nozīmīgākajām Marokas piejūras kūrorta pilsētām.

1960. gada 29. februārī pilsētu stipri nopostīja zemestrīce.

Marokas pilsētas
Ludhiāna

Ludhiāna () ir pilsēta Indijas ziemeļos, Pendžābas štatā. 2011. gadā pilsētā dzīvoja 1,69 miljoni iedzīvotāji. Tā ir lielākā Indijas pilsēta pēc iedzīvotāju skaita uz ziemeļiem no valsts galvaspilsētas Deli. Pilsēta atrodas Sutlejas upes bijušajos krastos. Mūsdienās šī upe plūst 13 km attālumā uz dienvidiem no pilsētas centra.

Pilsētu 15. gadsimtā dibināja Lodī dinastijas sultāni. No šīs dinastijas nosaukuma radies pilsētas nosaukums.

Atsauces

Ārējās saites 

Indijas pilsētas
Taļne

Taļne () ir pilsēta Ukrainas centrālajā daļā, Čerkasu apgabala dienvidrietumos, Taļnes rajona centrs pie Hirskijtikičas upes.

Vēsture 
Rakstos pirmoreiz 1646. gadā kā Žečpospoļitas apdzīvota vieta. Taļne iekļāvās Krievijas impērijā līdz ar Polijas Otro dalīšanu 1793. gadā. Pēc Oktobra revolūcijas ietilpa Ukrainas PSR. Pilsētas tiesības no 1938. gada. Otrā pasaules kara laikā no 1941. līdz 1944. gadam atradās vācu okupācijā. 

Taļnē dzimis vijolnieks Miša Eļmans (Mischa Elman, 1891 - 1967).

Ārējās saites 

Čerkasu apgabala pilsētas
Zvenihorodka

Zvenihorodka () ir pilsēta Ukrainas centrālajā daļā, Čerkasu apgabala centrā, Zvenihorodkas rajona centrs pie Hnilijtikičas upes.

Vēsture 
Rakstos pirmoreiz 1394. gadā kā Lietuvas Lielkņazistes pilsēta. No 1569. gada - Žečpospoļitas sastāvā. 1792. gadā pēdējais Polijas karalis Staņislavs Poņatovskis piešķira Zvenihorodkai Magdeburgas tiesības. 1793. gadā pēc Polijas Otrās dalīšanas iekļāvās Krievijas impērijā. Pēc Oktobra revolūcijas ietilpa Ukrainas PSR. 1926. gadā 37% no pilsētas iedzīvotājiem bija ebreji. Otrā pasaules kara laikā no 1941. līdz 1944. gadam atradās vācu okupācijā. No 1991. gada - neatkarīgās Ukrainas sastāvā.

Zvenihordkā dzimis orientālists Ahatanhels Krimskis (Агатангел Юхимович Кримський, 1871 - 1942).

Ārējās saites 

Čerkasu apgabala pilsētas
Rustupīte

Rustupīte ir Kamaldas labā krasta pieteka Smiltenes novadā. 

Tek ziemeļrietumu virzienā. Ietek Kamaldā pie Šalkām. Rustupīti šķērso valsts autoceļi V229 (Vecbilska–Cirgaļi) un P24 (Smiltene—Valka), tās krastos netarodas lielas apdzīvotās vietas.

Atsauces 

Smiltenes novada upes
Gaujas baseina upes
Bilskas pagasts
Biksēja

Biksēja ir ciems Smiltenes novada Blomes pagastā. Atrodas pagasta ziemeļu daļā 6,1 km no pagasta centra Blomes, 13,0 km no novada centra Smiltenes un 128,7 km no Rīgas.

Apdzīvotā vieta atrodas netālu no autoceļu P18 (Valmiera—Smiltene) un V196 (Valmiera–Brenguļi–Bikseja) krustojuma, Mutulītes krastos.

Atsauces
Platone (stacija)

Platone ir neizmantots (iekonservēts) pieturas punkts dzelzceļa līnijā Jelgava—Meitene. Pieturas punkts atrodas Platones pagastā, netālu no pagasta centra Platones. Apmēram puskilometru no stacijas Jelgavas virzienā ir autoceļa V1085 Vircava—Platone pārbrauktuve. Saglabājusies savulaik vācu armijas būvētā stacijas ēka, kas mūsdienās ir dzīvojamā ēka "Stacija Platone", kā arī stacijas perons, bijušā elektrocentralizācijas posteņa ēka un citas būves.

Vēsture 
Vecplatones (Alt-Platon) stacija ierīkota 1916. gadā līdz ar Meitenes dzelzceļa uzbūvēšanu. 1925. gadā pārdēvēta tagadējā nosaukumā. Stacija šeit pastāv līdz 1992. gadam, kad tā pārveidota par pieturas punktu, nojaucot pirmo un trešo sliežu ceļu. Agrāk bijis arī ceturtais, saīsinātais sliežu ceļš kravas rampas apkalpošanai. Ap 2010. gadu nojaukts arī bijušās stacijas otrais perons. Kopš 1995. gada, kad tika slēgts vietējais maršruts Rīga—Jelgava—Meitene, pasažieru vilcieni Platonē nepietur.

Ārējās saites 
 Platones stacija PSRS ģenerālštāba kartē
 Platones stacijas fotogrāfijas

Atsauces 

Dzelzceļa līnijas Jelgava—Meitene stacijas un pieturas punkti
Dzelzceļa stacijas Latvijā
Platones pagasts
Lielais Ķīnas mūris (filma)

"Lielais Ķīnas mūris" () ir 2016. gada ķīniešu piedzīvojumu filma. Filmas režisors ir Čžans Imou, scenārija autori Karlo Bernards, Dags Miro un Tonijs Gilrovs. Galvenās lomas atveido Mets Deimons, Jinga Tiāna, Pedro Paskāls, Vilems Defo un Endijs Lau.

Filmēšanas process aizsākās  Cjindao, Ķīnā. Filmu Ķīnas kinoteātros sāka demonstrēt  un tās izplatītājs Ķīnā ir kompānijas Le Vision Pictures un China Film Group Corporation. ASV filmas izplatītājs ir Universal Pictures un pirmizrāde notika .

Atsauces

Ārējās saites 
 

2016. gada filmas
Ķīnas filmas
Universal Pictures filmas
Dārzciems (Gaujienas pagasts)

Dārzciems ir ciems Smiltenes novada Gaujienas pagastā. Atrodas pagasta dienvidu daļā 6 km no pagasta centra Gaujienas, 41,5 km no novada centra Smiltenes un 162 km no Rīgas.

Apdzīvotā vieta atrodas pie autoceļa V373, Melderupītes krastā.

Dārzciemā atrodas ogu un augļu produktu ražošanas uzņēmums Verry Berry.

Atsauces
Sopiko Guramišvili

Sopiko Guramišvili (; dzimusi  Tbilisi) ir Gruzijas starptautiskā lielmeistare šahā (2009).

Biogrāfija 
Vairākkārtēja Gruzijas junioru šaha čempionātu laureāte, tajā skaitā 2009. gadā uzvarējusi U18 vecuma grupā. Pārstāvējusi Gruziju Eiropas un Pasaules junioru šaha čempionātos, kuros izcīnījusi zelta (2006. gadā Pasaules junioru čempionātā U16 vecuma grupā), sudraba (2003. gadā Pasaules junioru šaha čempionātā U12 vecuma grupā) un bronzas (2003. gadā Eiropas junioru čempionātā U12 vecuma grupā). 2004. gadā Džakartā uzvarējusi mačā Irinu Harismu Sukandaru ar 4:2. 2010. gadā Cīrihē izcīnījusi bronzas medaļu Pasaules studentu šaha čempionātā. 2011. gadā uzvarējusi Itālijas starptautiskajā sieviešu šaha turnīrā Torneo di Capodanno, apsteidzot Marinu Brunello. 2012. gadā uzvarējusi Redžo nell'Emīlijas starptautiskajā šaha turnīrā, apsteidzot Annu Šareviču.

Piedalījusies Pasaules šaha čempionātos sievietēm pēc izslēgšanas sistēmas:
 2015. gadā Sočos 1. kārtā zaudējusi savai tautietei Lelai Džavahišvili;
 2017. gadā Teherānā 1. kārtā uzvarējusi Sarasādatu Hademālšārīhu, 2. kārtā uzvarējusi Natāliju Buksu, bet 3. kārtā zaudējusi Dronavalli Hārikai.

Par panākumiem turnīros FIDE 2007. gadā Guramišvili piešķīra starptautiskās meistares (WIM), bet 2009. gadā - starptautiskās lielmeistares (WGM) nosaukumu. 2012. gadā saņēmusi starptautiskā meistara nosaukumu vīriešiem (IM).

Personīgā dzīve 
2015. gada 18. jūlijā apprecējusies ar Nīderlandes šaha lielmeistaru Anišu Giri. 2016. gada 3. oktobrī ģimenē piedzimis dēls Daniels.

Atsauces

Ārējās saites 

1991. gadā dzimušie
Tbilisi dzimušie
Gruzijas šahisti
Elizabete Pēca

Elizabete Pēca (; dzimusi  Erfurtē) ir Vācijas starptautiskā lielmeistare šahā (2001).

Biogrāfija 
Vācijas šaha lielmeistara Tomasa Pēca meita. Divpadsmit gadu vecumā uzvarējusi Vācijas junioru šaha čempionātā U20 vecuma grupā. 1999. gadā kļuvusi par visu laiku jaunāko Vācijas sieviešu šaha čempionāta uzvarētāju. 2002. gadā uzvarējusi Pasaules junioru šaha čempionātā U18 vecuma grupā, bet 2004. gadā Kočinā izcīnījusi sudraba medaļu Pasaules junioru šaha čempionātā U20 vecuma grupā. 2005. gadā Stambulā kļuvusi par Pasaules junioru šaha čempioni U20 vecuma grupā. 2007. gadā Bādhomburgā izcīnījusi 2. vietu starptautiskajā šaha turnīrā (uzvarējusi Džao Sjue).

Astoņas reizes (2001, 2004, 2006, 2008, 2010, 2015, 2017, 2018) piedalījusies Pasaules sieviešu šaha čempionātos pēc izslēgšanas sistēmas, kuros labākos rezultātus sasniegusi divos pirmajos turnīros, kad iekļuvusi 3. kārtā. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Atusu Purkašjanu, bet 2. kārtā zaudējusi Pīa Kramlingai. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Mobinai Alinasabai.

2016. gadā uzvarējusi Grenke Chess Open starptautiskajā šaha turnīrā. 2019. gada aprīlī Antaljā izcīnījusi bronzas medaļu Eiropas individuālajā šaha čempionātā sievietēm. 2019. gada septembrī Skolkovā (Maskavas apgabals) dalījusi 5.-6. vietu FIDE sieviešu Grand Prix izcīņas posmā. 2021. gada jūnijā Gibraltārā izcīnījusi 5. vietu FIDE sieviešu Grand Prix izcīņas posmā.

2021. gada novembrī Rīgā izcīnījusi 2. vietu 2021. gada "FIDE Chess.com Grand Swiss" turnīrā sievietēm. 2022. gada septembrī Astanā ierindojusies 9. vietā FIDE sieviešu Grand Prix izcīņas posmā.

Pārstāvējusi Vācijas komandu lielākajos komandu šaha turnīros:
 Pasaules šaha olimpiādēs piedalījusies 11 reizes (1998-2018);
 Eiropas komandu šaha čempionātos piedalījusies 10 reizes (1999-2017). Individuālajā vērtējumā izcīnījusi bronzas (2001) medaļu;
 Pasaules komandu šaha čempionātā piedalījusies 2007. gadā un individuālajā vērtējumā izcīnījusi bronzas medaļu.

Par panākumiem turnīros FIDE 1998. gadā Pēcai piešķīra starptautiskās meistares (WIM), bet 2001. gadā - starptautiskās lielmeistares (WGM) nosaukumu. 2004. gadā saņēmusi starptautiskā meistara nosaukumu vīriešiem (IM).

Atsauces

Ārējās saites 

1985. gadā dzimušie
Vācijas šahisti
Tīringenē dzimušie
Ādams (ciems)

Ādams ir ciems Smiltnes novada Trapenes pagastā. Atrodas pagasta austrumu daļā 6 km no pagasta centra Trapenes, 52,5 km no novada centra Smiltenes un 174 km no Rīgas.

Apdzīvotā vieta atrodas autoceļu P44 un V376 krustojumā, starp Melnupi un Garo ezeru.

Atsauces
Alina Kašlinska

Alina Kašlinska (; dzimusi  Maskavā) ir Krievijas starptautiskā lielmeistare šahā (2009).

Biogrāfija 
Šahu sākusi spēlēt sešu gadu vecumā. 2003. gadā kļuvusi par Krievijas junioru šaha čempioni U10 vecuma grupā un Budvā (Melnkalne) uzvarējusi Eiropas jauniešu šaha čempionātā U10 vecuma grupā. 2010. gadā izcīnījusi vicečempiones nosaukumu Krievijas junioru šaha čempionātā U20 vecuma grupā. 2012. gadā Gimarainšā uzvarējusi Pasaules studentu šaha čempionātā. 2013. gadā uzvarējusi Krievijas junioru šaha čempionātā U21 vecuma grupā un izcīnījusi bronzas medaļu Pasaules junioru šaha čempionātā U20 vecuma grupā. 2016. gadā Novosibirskā Krievijas sieviešu šaha čempionāta superfinālā ieņēmusi 11. vietu. 2017. gada decembrī izcīnījusi 3. vietu Krievijas sieviešu šaha čempionāta superfinālā. 2018. gada septembrī Čeļabinskas apgabala Satkas pilsētā bijusi 4. vietā Krievijas sieviešu šaha čempionāta superfinālā.

Piedalījusies Pasaules šaha čempionātos sievietēm pēc izslēgšanas sistēmas:
 2015. gadā Sočos 1. kārtā zaudējusi Šeņai Janai;
 2017. gadā Teherānā 1. kārtā uzvarējusi Dejsi Kori, bet 2. kārtā zaudējusi Annai Muzičukai;
 2018. gadā Hantimansijskā 1. kārtā zaudējusi Gulruhbegimai Tohirdžonovai.

Sekmīgi pārstāvējusi Krievijas komandu lielākajos komandu šaha turnīros:
 Pasaules šaha olimpiādē kurā piedalījusies 2010. gadā un individuālā vērtējumā izcīnījusi sudraba medaļu.
 Eiropas komandu šaha čempionātā piedalījusies 2019. gadā un komandu vērtējumā izcīnījusi zelta medaļu.

Pārstāvējusi Krievijas komandu Pasaules šaha olimpiādē, kurā piedalījusies 2010. gadā un individuālā vērtējumā izcīnījusi sudraba medaļu.

2019. gada aprīlī Antaljā uzvarējusi Eiropas individuālajā šaha čempionātā sievietēm. 2019. gada augustā Iževskā dalījusi 5.-6. vietu Krievijas sieviešu šaha čempionāta superfinālā. 2019. gada septembrī Skolkovā (Maskavas apgabals) dalījusi 8.-9. vietu FIDE sieviešu Grand Prix izcīņas posmā. 2020. gada martā Lozannā dalījusi 4.-5. vietu FIDE sieviešu Grand Prix izcīņas posmā. 2020. gada decembrī Maskavā dalījusi 3.-6. vietu Krievijas sieviešu šaha čempionāta superfinālā. 2021. gada jūnijā Gibraltārā ierindojusies 8. vietā FIDE sieviešu Grand Prix izcīņas posmā. 2021. gada oktobrī Ufā ieņēmusi 4. vietu Krievijas sieviešu šaha čempionāta superfinālā. 2021. gada novembrī Rīgā ierindojusies 19. vietā 2021. gada "FIDE Chess.com Grand Swiss" turnīrā sievietēm. 2022. gada septembrī Astanā ierindojusies 11. vietā FIDE sieviešu Grand Prix izcīņas posmā.

Par panākumiem turnīros FIDE 2007. gadā Kašlinskai piešķīra starptautiskās meistares (WIM), bet 2009. gadā - starptautiskās lielmeistares (WGM) nosaukumu. 2014. gadā saņēmusi starptautiskā meistara nosaukumu vīriešiem (IM).

Personīgā dzīve 
2015. gada jūlijā apprecējusies ar Polijas šaha lielmeistaru Radoslavu Vojtašeku.

Atsauces

Ārējās saites 

1993. gadā dzimušie
Maskavā dzimušie
Krievijas šahisti
Radoslavs Vojtašeks

Radoslavs Vojtašeks (; dzimis  Elblongā) ir Polijas starptautiskais lielmeistars šahā (2005).

Biogrāfija 
2004. gadā uzvarējis Eiropas un Pasaules junioru šaha čempionātos U18 vecuma grupās. Četras reizes uzvarējis Polijas šaha čempionātos (2005, 2014, 2016, 2021) un vienu reizi (2009) šajā turnīrā bijis otrais.

Daudzu starptautisko šaha turnīru laureāts, tajā skaitā uzvarējis Krakovas turnīrā Cracovia Open (2004), Salonikos (2006, kopā ar Peteru Heini Nīlsenu), Ļubļinas lielmeistaru turnīrā (2009), Migela Naidorfa memoriālā Varšavā (2009), Stokholmas Rilton Cup (2010), Vroclavas turnīrā Polonia Open (2010), Cīrihes Ziemassvētku turnīrā (2013). 2008. gada decembrī uzvarējis Eiropas čempionātā ātrajā šahā. 2018. gada martā Batumi izcīnījis 2. vietu Eiropas individuālajā šaha čempionātā. 2021. gada janvārī palicis 12. vietā Veikanzē (Nīderlande) vadošo lielmeistaru šaha turnīrā. 2021. gada maijā Bidgoščā uzvarējis Polijas šaha čempionātā.

2013. gadā Čehijas kluba G-Team Nový Bor sastāvā uzvarējis Eiropas šaha klubu kausa izcīņā.

2021. gada novembrī Rīgā ierindojies 59. vietā 2021. gada "FIDE Chess.com Grand Swiss" turnīrā.

Pārstāvējis Polijas komandu lielākajos komandu šaha turnīros:
 Pasaules šaha olimpiādēs piedalījies 6 reizes (2006-2016);
 Eiropas komandu šaha čempionātos piedalījies 5 reizes (2005-2011, 2015).
 Pasaules komandu šaha čempionātā piedalījies 2017. gadā un komandu vērtējumā izcīnījis bronzas medaļu.

Par panākumiem turnīros FIDE 2003. gadā Vojtašekam piešķīrusi starptautiskā meistara (IM), bet 2005. gadā - starptautiskā lielmeistara (GM) nosaukumu.

Bijis Višvanatana Ananda sekundants mačos par Pasaules šaha čempiona nosaukumu (2008—2014).

Personīgā dzīve 
2015. gada jūlijā apprecējies ar Krievijas šaha lielmeistaru Alinu Kašlinsku.

Atsauces

Ārējās saites 

1987. gadā dzimušie
Varmijas-Mazūrijas vojevodistē dzimušie
Polijas šahisti
Eliteserien

Eliteserien ir augstākā profesionālā futbola līga Norvēģijā. Līgā piedalās 16 komandas, katra ar katru spēlējot 2 reizes — pa reizei savā un pretinieku laukumā. Līdz ar to katra komanda sezonas laikā aizvada 30 spēles. Sezona parasti sākas martā vai aprīlī un noslēdzas novembrī. Sezonas beigās divas pēdējās komandas tiek pazeminātas uz 1. divīziju, bet 14. vieta aizvada pārspēles par vietas saglabāšanu augstākajā līgā.

Visvairāk čempionu titulu (26) ir izcīnījis Tronheimas klubs Rosenborg. 2020. gada UEFA koeficientu rangā Norvēģijas līga bija 22. vietā.

Latvijā un ka arī pārējās Baltijas valstīs Eliteserien var skatīties  platformā GO3

Līgas nosaukumu vēsture 
Laika gaitā līgas nosaukums ir vairākas reizes mainījies:
 1937—1948: Norgesserien
 1948—1962: Hovedserien
 1963—1989: 1. divīzija (1. divisjon)
 1990—2016: Tippeligaen
 2017—pašlaik: Eliteserien

2022. gada sezonas komandas

Atsauces

Ārējās saites 

   
 Līgas profils UEFA vietnē 

Futbola līgas
Futbols Norvēģijā
Numea

Numea (, ) ir Francijas aizjūras teritorijas Jaunkaledonijas administratīvais centrs. Tā atrodas Jaunkaledonijas lielākās salas dienvidos. 2015. gadā Numeā dzīvoja 100 tūkstoši cilvēku.

Ārējās saites 

Jaunkaledonija
Okeānijas ģeogrāfija
Aleksejs Kosigins

Aleksejs Kosigins (; dzimis , miris ) bija krievu izcelsmes padomju politiķis un saimnieciskais darbinieks. Aukstā kara laikā no 1964. līdz 1980. gadam bija PSRS valdības vadītājs (PSRS Ministru padomes priekšsēdētājs).

Tika uzskatīts par PSRS vadības liberālākā spārna pārstāvi, vairāk darbodamies pragmatiski, nevis ideoloģiski. No 1965. līdz 1970. gadam centās realizāt pamatā neveiksmīgas ekonomiskās reformas, rosinot uzņēmumu lielāku patstāvību un uz peļņu orientētu darbību.

Ārējās saites 

Padomju politiķi
PSKP CK locekļi
PSRS valdības vadītāji
Sanktpēterburgā dzimušie
Ar Oktobra Revolūcijas ordeni apbalvotie
Ar Ļeņina ordeni apbalvotie
Ar Sarkanā Karoga ordeni apbalvotie
Sociālistiskā Darba varoņi
Sarasādata Hademālšārīha

Sarasādata Hademālšārīha (; dzimusi  Teherānā) ir Irānas starptautiskā lielmeistare šahā (2013).

Biogrāfija 
2008. gadā uzvarējusi Āzijas junioru šaha čempionātā U12 vecuma grupā. 2009. gadā uzvarējusi Pasaules junioru šaha čempionātā U12 vecuma grupā. 2012. gadā uzvarējusi Āzijas junioru šaha ātrspēles čempionātā U16 vecuma grupā. 2013. gadā uzvarējusi Pasaules junioru šaha ātrspēles junioru čempionātā U16 vecuma grupā. 2014. gadā izcīnījusi 2. vietu Pasaules junioru šaha čempionātā U20 vecuma grupā aiz uzvarētājas Aleksandras Gorjačkinas.

2009. gadā bijusi otrā Irānas sieviešu šaha čempionātā. 2016. gada janvārī uzvarējusi Irānas sieviešu šaha čempionātā.

2015. gadā pēc uzvaras mačā pret Atusu Purkašjanu kvalificējusies FIDE sieviešu Grand Prix sērijas turnīriem 2015./2016. gadā. 2016. gada aprīlī Grand Prix posmā Teherānā izcīnījusi otro vietu aiz Dzjui Veņdzjuņas. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Sopiko Guramišvili. 2018. gada decembrī Sanktpēterburgā izcīnījusi sudraba medaļas Pasaules čempionātos sievietēm ātrajā šahā un šaha ātrspēlē.

Pārstāvējusi Irānas komandu lielākajos komandu šaha turnīros:
 Pasaules šaha olimpiādēs piedalījusies 3 reizes (2012-2016);
 Āzijas komandu šaha čempionātā sievietēm piedalījusies 4 reizes (2009-2016). Komandu vērtējumā izcīnījusi 2 bronzas (2009, 2014) medaļas. Individuālajā vērtējumā izcīnījusi 2 bronzas (2012, 2016) medaļas.

Par panākumiem turnīros FIDE 2011. gadā viņai piešķīra starptautiskās meistares (WIM), bet 2013. gadā - starptautiskās lielmeistares (WGM) nosaukumu. 2015. gadā saņēmusi starptautiskā meistara nosaukumu vīriešiem (IM).

Atsauces

Ārējās saites 

1997. gadā dzimušie
Irānas šahisti
Atusa Purkašjana

Atusa Purkašjana (, ; dzimusi  Teherānā) ir armēņu izcelsmes Irānas starptautiskā lielmeistare šahā (2009).

Biogrāfija 
Divas reizes izcīnījusi medaļas Pasaules junioru šaha čempionātos: 2000. gadā zeltu U12 vecuma grupā, bet 2002. gadā bronzu U14 vecuma grupā. Sešas reizes uzvarējusi Irānas sieviešu šaha čempionātos (2007, 2008, 2009, 2011, 2013, 2014). Divas reizes izcīnījusi medaļas Āzijas sieviešu šaha čempionātos: 2010. gadā zeltu un 2014. gadā sudrabu. 2015. gadā zaudējusi maču pret Sarasādatu Hademālšārīhu un nekvalificējusies FIDE sieviešu Grand Prix sērijas turnīriem 2015./2016. gadā.

Piedalījusies Pasaules šaha čempionātos sievietēm pēc izslēgšanas sistēmas:
 2006. gadā Jekaterinburgā 1. kārtā zaudējusi Viktorijai Čmilītei;
 2008. gadā Naļčikā 1. kārtā zaudējusi Aleksandrai Kosteņukai;
 2012. gadā Hantimansijskā 1. kārtā zaudējusi Dzjui Veņdzjuņai;
 2017. gadā Teherānā 1. kārtā zaudējusi Elizabetei Pēcai.

Pārstāvējusi Irānas komandu lielākajos komandu šaha turnīros:
 Pasaules šaha olimpiādēs piedalījusies 9 reizes (2000-2016);
 Āzijas komandu šaha čempionātā sievietēm piedalījusies 7 reizes (2003-2016). Komandu vērtējumā izcīnījusi 2 bronzas (2009, 2014) medaļas. Individuālajā vērtējumā izcīnījusi sudraba (2009) un 3 bronzas (2005, 2008, 2014) medaļas.
 Āzijas spēļu komandu šaha turnīrā piedalījusies 2006. gadā un komandu vērtējumā izcīnījusi bronzas medaļu;
 Āzijas spēļu sieviešu komandu šaha turnīrā piedalījusies 2010. gadā;
 Āzijas spēļu telpās komandu šaha turnīrā piedalījusies 2009. gadā.

Par panākumiem turnīros FIDE 2009. gadā viņai piešķīra starptautiskās lielmeistares (WGM) nosaukumu.

Atsauces

Ārējās saites 

1988. gadā dzimušie
Irānas šahisti
Hermanis Šells

Hermanis Šells (, 1850—1906) bija vācu filozofs un teologs. Iestājās par reformētu katolicismu, viņa galvenos rakstus 1898. gadā ievietoja katoļu baznīcas aizliegto rakstu indekā.

Dzīvesgājums 
Dzimis 1850. gada 28. februārī Breisgavas Freiburgā. Mācījās Freiburgas Lielhercoga licejā, studēja filozofiju Freiburgas Universitātē, tad Vircburgas Universitātē, iesniedza filozofijas doktora disertāciju "Dvēseles dzīves vienotība, atvasināta no Aristoteļa filozofijas principiem" (Die Einheit des Seelenlebens aus den Principien der Aristotelischen Philosophie entwickelt, 1872). 
1873. gadā viņu iesvētīja katoļu priesteru kārtā, 1879. gadā Šells turpināja teoloģijas studijas Romā, 1883. gadā Tībingenes Universitātē aizstāvēja teoloģijas doktora disertāciju "Trīsvienīgā Dieva darbība" (Das Wirken des dreieinigen Gottes). 1884. gadā ievēlēts par Vircburgas universitātes apoloģētikas, mākslas vēstures un arheoloģijas profesoru. 1896.-1897. gadā bija Vircburgas Universitātes rektors.    

Miris 1906. gada 31. maijā Vircburgā. Vatikāna Otrais Koncils (Vaticanum II, 1962-1965) lielā mērā atzina viņa tēzes par pareizām.

Darbi 

 Die Einheit des Seelenlebens aus den Principien der Aristotelischen Philosophie entwickelt (filozofijas dr. disertācija, 1873)
 Das Wirken des dreieinigen Gottes (teoloģijas dr. disertācija 1873), Mainca 1885. Atkārtots izdevums — Frankfurte: Minerva, 1968, 
 Katholische Dogmatik (Katoļu dagmatika). 1. sējums (1889), 2. sējums (1891), 3. sējums (1893). Atkārtots izdevums —  Minhene/Paderborna/Vīne: Schöningh, 1968.–1994.
 Die göttliche Wahrheit des Christentums (Kristietības dievišķā patiesība). 1. sējums (1895), 2. sējums (1896). Atkārtots izdevums — Frankfurte: Minerva, 1968, 
 Der Katholicismus als Princip des Fortschritts (Katolicisms kā progresa princips). Vircburga: Göbel, 1897
 Apologie des Christentums (Kristietības apoloģija). 1. sējums (1902), 2. sējums (1905). Atkārtots izdevums — Frankfurte: Minerva, 1967,

Literatūra 
 Karl Josef Rivinius: Integralismus und Reformkatholizismus die Kontroverse um Herman Schell. In: Wilfried Loth (Hg.): Deutscher Katholizismus im Umbruch zur Moderne, Stuttgart: 1991, S. 199–218.
 Karl Hausberger: Herman Schell (1850–1906). Ein Theologenschicksal im Bannkreis der Modernismuskontroverse. Regensburg: Pustet, 1999, .
Otmar Meuffels, Rainer Dvorak (Hgg.): Wahrheit Gottes – Freiheit des Denkens. Herman Schell als Impulsgeber für Theologie und Kirche. Gedenkschrift anlässlich seines 150. Geburtstages. Würzburg: Schöningh, 2001, .
 Paul-Werner Scheele: Herman Schell im Dialog. Beiträge zum Werk und zur Wirkung von Herman Schell. Würzburg: Echter, 2006, .
 Paul-Werner Scheele: Der eine Glaube und die vielen Religionen. Der Beitrag Herman Schells zum interreligiösen Dialog. In: Thomas Franz, Hanjo Sauer (Hg.): Glaube in der Welt von heute. Theologie und Kirche nach dem Zweiten Vatikanischen Konzil. Festschrift für Elmar Klinger. Bd. 2: Diskursfelder.  Würzburg: Echter Verlag, 2006. , S. 228–243.

Atsauces 

Filozofi
Vācu valodā rakstošie
Mitra Hedžazipūra

Mitra Hedžazipūra (; dzimusi  Mešhedā) ir Irānas starptautiskā lielmeistare šahā (2015).

Biogrāfija 
2003. gadā izcīnījusi sudraba medaļu Pasaules junioru šaha čempionātā U10 vecuma grupā.

2012. gadā uzvarējusi Irānas sieviešu šaha čempionātā. Divas reizes izcīnījusi sudraba medaļas Irānas sieviešu šaha čempionātos (2013, 2014).

2015. gadā uzvarējusi Āzijas sieviešu individuālajā šaha čempionātā un iekļuvusi Pasaules sieviešu šaha čempionātā.

Piedalījusies Pasaules šaha čempionātos sievietēm pēc izslēgšanas sistēmas:
 2015. gadā Sočos 1. kārtā zaudējusi Pīa Kramlingai;
 2017. gadā Teherānā 1. kārtā zaudējusi Anastasijai Bodnarukai.

Pārstāvējusi Irānas komandu lielākajos komandu šaha turnīros:
 Pasaules šaha olimpiādēs piedalījusies 5 reizes (2008—2016);
 Āzijas komandu šaha čempionātā sievietēm piedalījusies 5 reizes (2005, 2009-2016). Komandu vērtējumā izcīnījusi 3 bronzas (2005, 2009, 2014) medaļas. Individuālajā vērtējumā izcīnījusi sudraba (2009) un bronzas (2014) medaļas.
 Āzijas spēļu sieviešu komandu šaha turnīrā piedalījusies 2010. gadā;
 Āzijas spēļu telpās komandu šaha turnīrā piedalījusies 2007. gadā.

Par panākumiem turnīros FIDE 2011. gadā viņai piešķīra starptautiskās meistares (WIM), bet 2015. gadā — starptautiskās lielmeistares (WGM) nosaukumu.

Atsauces

Ārējās saites 

1993. gadā dzimušie
Irānas šahisti
Ļevs Kameņevs

Ļevs Kameņevs (; dzimis  , miris ) bija krievu/ebreju izcelsmes padomju politiķis.

Dzīvesgājums 
Dzimis kā Leo Rozenfelds (Розенфельд) 1883. gadā Maskavā vilcienu vadītāja Borisa Rozenfelda ģimenē. 1901. gadā iestājās KSDSP. 1902. gadā iepazinās ar Ļeņinu un kļuva par viņa līdzgaitnieku. 1908. gadā emigrēja no Krievijas un iepazinās ar savu pirmo sievu - Trocka māsu Olgu Bronšteinu. 1914. gadā atgriezās Krievijā, tomēr 1914. gada novembrī tika izsūtīts uz Sibīriju. Atbrīvots pēc Februāra revolūcijas. 1917. gadā atgriezās Petrogradā un kopā ar Staļinu bija viens no boļševiku partijas vadītājiem Petrogradā.

Partijas iekšienē kopā ar Zinovjevu balsoja pret sacelšanos pret Krievijas Pagaidu valdību. Neskatoties uz to, tika ievēlēts pirmajā boļševiku Politbirojā, bet pēc Oktobra revolūcijas uzvaras īsu brīdi bija Krievijas valdības (Viskrievijas CIK) vadītājs. 1919. gadā kļuva par partijas Maskavas organizācijas līderi. Kad 1922. gadā Ļeņins vairs nespēja pildīt partijas līdera lomu, kopā ar Staļinu un Zinovjevu izveidoja triumvirātu pret ietekmīgo Trocki.

Vēlāk tomēr kopā ar Trocki un Zinovjevu nostājās opozīcijā Staļinam, bet tika atbīdīts no varas. 1936. gadā kopā ar Zinovjevu tiesāts paraugprāvā - Pirmajā Maskavas procesā, un sodīts ar nāvi.

Ārējās saites 

Padomju politiķi
PSKP CK locekļi
Ar nāvi sodītie politiķi
Maskavā dzimušie
Maskavā mirušie
Marina Guseva

Marina Guseva (; dzimusi  Frjazinā, no 2007. līdz 2013. gadam bijusi precējusies kā Romaņko (), no 2016. līdz 2018. gadam bijusi precējusies kā Ņečajeva ()) ir Krievijas starptautiskā lielmeistare šahā (2006).

Biogrāfija 
Vairākkārt piedalījusies Krievijas junioru šaha čempionātos dažādās vecuma grupās, kurās izcīnījusi zelta (2003. gadā U18 vecuma grupā) un 2 sudraba (2001. gadā U18 vecuma grupā un 2005. gadā U20 vecuma grupā - abas reizes uzvarējusi Natālija Pogoņina). Pārstāvējusi Krieviju Eiropas un Pasaules junioru šaha čempionātos, kuros lielāko panākumu guvusi 2001. gadā Eiropas junioru šaha čempionātā U16 vecuma grupā, izcīnot sudraba medaļu.

Daudzu starptautisko šaha turnīru laureāte, tajā skaitā uzvarējusi Petrozavodskā (2008) un Maskavas šaha festivāla Moscow Open blakusturnīrā (2012).

2020. gada decembrī Maskavā dalījusi 3.-6. vietu Krievijas sieviešu šaha čempionāta superfinālā. 2021. gada oktobrī Ufā palikusi 9. vietā Krievijas sieviešu šaha čempionāta superfinālā. 2022. gada septembrī Čeboksaros izcīnījusi 2. vietu Krievijas sieviešu šaha čempionāta superfinālā.

Piedalījusies Pasaules šaha čempionātos sievietēm pēc izslēgšanas sistēmas:
 2010. gadā Antakjā 1. kārtā uzvarējusi Natāliju Žukovu, bet 2. kārtā zaudējusi nākamajai turnīra uzvarētājai Hou Jifaņai;
 2012. gadā Hantimansijskā 1. kārtā zaudējusi nākamajai turnīra finālistei Antoanetai Stefanovai;
 2017. gadā Teherānā 1. kārtā zaudējusi Dinarai Saduakasovai;
 2018. gadā Hantimansijskā 1. kārtā zaudējusi Jolantai Zavadzkai.

Pārstāvējusi Krievijas komandu lielākajos komandu šaha turnīros:
 Eiropas komandu šaha čempionātā piedalījusies 2009. gadā un komandu vērtējumā izcīnījusi zelta medaļu;
 Pasaules komandu šaha čempionātā piedalījusies 2009. gadā un komandu vērtējumā izcīnījusi sudraba medaļu.

Par panākumiem turnīros FIDE 2005. gadā Gusevai piešķīra starptautiskās meistares (WIM), bet 2006. gadā - starptautiskās lielmeistares (WGM) nosaukumu. 2009. gadā saņēmusi starptautiskā meistara nosaukumu vīriešiem (IM).

Atsauces

Ārējās saites 

1986. gadā dzimušie
Maskavas apgabalā dzimušie
Krievijas šahisti
Grigorijs Zinovjevs

Grigorijs Zinovjevs (; dzimis  kā Hiršs Apfelbaums (Гирш Апфельбаум), pēc citām ziņām Ovsejs-Geršons Radomisļskis (Овсей-Гершон Радомысльский), miris ) bija Ukrainas ebreju izcelsmes padomju politiķis.

1901. gadā iestājās KSDSP. 1902. gadā iepazinās ar Ļeņinu un kļuva par viņa līdzgaitnieku. 1907. gadā kļuva par partijas CK locekli. Dzīvodams emigrācijā Francijā, no 1909. līdz 1917. gadam kļuva par Ļeņina tuvu līdzgaitnieku. Atgriezās no emigrācijas kopā ar Ļeņinu 1917. gada aprīlī.

Partijas iekšienē kopā ar Kameņevu balsoja pret sacelšanos pret Krievijas Pagaidu valdību. Pēc Oktobra revolūcijas kļuva par Petrogradas partijas organizācijas līderi un vienu no Kominternes vadītājiem. Kad 1922. gadā Ļeņins vairs nespēja pildīt partijas līdera lomu, kopā ar Staļinu un Kameņevu izveidoja triumvirātu pret ietekmīgo Trocki.

Vēlāk kopā ar Trocki un Kameņevu nostājās opozīcijā Staļinam, tomēr tika atbīdīts no varas. 1936. gadā kopā ar Kameņevu tiesāts paraugprāvā - Pirmajā Maskavas procesā un sodīts ar nāvi.

Ārējās saites 

Padomju politiķi
PSKP CK locekļi
Ar nāvi sodītie politiķi
Kropivnickā dzimušie
Y paaudze

Y paaudze, M paaudze, tūkstošgades paaudze, tūkstošgadnieki jeb mileniāļi (, no millennium — 'tūkstošgade') ir demogrāfiskais slānis, kas nācis pēc X paaudzes. Tā ir paaudze, kas uzaugusi tehnoloģiju pārmaiņu laikmetā. Nav zināmi precīzi datumi, kad šī paaudze sākās vai beigsies. Demogrāfi un pētnieki paaudzes iedalījuma nolūkiem kā paaudzes dzimšanas gadus parasti nosaka 1980. gadu sākumu, bet kā paaudzes beigu dzimšanas gadus — 1990. gadu beigas. Par termina “millenials” izgudrotājiem tiek uzskatīti rakstnieki Viljams Strauss (William Strauss) un Nīls Houvs (Neil Howe), kas pieminējuši tos grāmatās Generations: The History of America's Future, 1584 to 2069 (1991) un Millennials Rising: The Next Great Generation (2000).

Skatīt arī 
 X paaudze
 Z paaudze
 Pēckara paaudze

Atsauces 

Demogrāfija
Sabiedrība
Viktors Suhorukovs

Viktors Suhorukovs (; dzimis ) ir padomju un krievu aktieris. Viņš sākot ar 1974. gadu ir piedalījies vairāk nekā 50 filmās un televīzijas seriālos. Atveidojis galveno lomu filmā "Laimīgās dienas" (Счастливые дни, 1991), ko demonstrēja 1992. gada Kannu kinofestivālā. Filmējies filmās "Suņa gads" (Год собаки, 1994), "Pils" (Замок, 1994), "Brālis" (1997), "Par kropļiem un cilvēkiem" (Про уродов и людей, 1998), "Brālis 2" (Брат 2, 2000), "Antikillers" (Антикиллер, 2002), "Punduris Gardegunis" (2003), "Nakts pārdevējs" (Ночной продавец, 2005), "Aklās vistiņas" (Жмурки, 2005), "Sala"(Остров, 2006), "Stērstes" (Овсянки, 2010), "Ivans cara dēls un Pelēkais Vilks" (Иван Царевич и Серый волк, 2011) un "Paradīze" (Рай, 2016). Piedalījies seriālā "Fizruks".

Atsauces

Ārējās saites 

1951. gadā dzimušie
Padomju aktieri
Krievu aktieri
Ar Goda ordeni apbalvotie
Ar Draudzības ordeni apbalvotie (Krievija)
Maskavas apgabalā dzimušie
Krievijas Federācijas Tautas skatuves mākslinieki
Krievijas Federācijas Nopelniem bagātie skatuves mākslinieki
Lubānas iela (Rīga)

Lubānas iela ir iela Latgales priekšpilsētā Rīgā, kas atrodas vairākās apkaimēs: Maskavas forštates, Dārzciema, Šķirotavas un Pļavnieku. Lubānas iela sākas pie Rēznas ielas krustojuma un beidzas apļveida krustojumā Dreiliņos.

Dzelzceļa līnija Rīga—Daugavpils sadala to divās daļās, jo nav uzbūvēta dzelzceļa pārbrauktuve. Tāpat vēl divās daļās šo ielu sadala Slāvu aplis.

Vēsture 
Iela bijusi viena no senākajiem satiksmes ceļiem, kas veda uz Vidzemi. Minēta 1861. gadā Rīgas adrešu grāmatā kā Lielā Lubānas iela, kas vēlāk pārsaukta tagadējā nosaukumā. 1911. gadā iela gāja tikai līdz tagadējai Slāvu ielai. 1939. gadā iela tika pagarināta līdz tagadējai Ilūkstes ielai un tikai vēlāk Lubānas iela stiepās līdz pat Dreiliņu aplim.

Krustojumi 
Lubānas iela krustojas ar šādām ielām:
 Rēznas iela
 Lomonosova iela
 Saikavas iela
 Zilupes iela
 Rītupes iela
 Salaspils iela
 Rēzeknes iela
 Līvānu iela
 Slāvu iela
 Klāņu iela
 Ilūkstes iela
 Andreja Saharova iela
 Katlakalna iela
 Jukuma Vācieša iela
 Meirānu iela
 Akadēmiķa Mstislava Keldiša iela
 Kupriču iela
 Žīguru iela
 Rembates iela
Kupriču iela (atkārtoti)
Depo iela (Dreiliņi)
Ozolu iela (Dreiliņi)
 Reinvaldu iela
Juglas iela (apļveida krustojums)
Augusta Deglava iela  (apļveida krustojums)
Kaivas iela  (apļveida krustojums)
Lubānas iela (Dreiliņi) (apļveida krustojums)

Attēlu galerija

Skatīt arī 
 Maskavas forštate
 Dārzciems
 Šķirotava
 Pļavnieki

Atsauces 

Ielas Maskavas forštatē
Ielas Dārzciemā
Ielas Šķirotavā
Ielas Pļavniekos
Latgales priekšpilsēta
Damjēns Šazels

Damjēns Šazels (, dzimis ) ir amerikāņu kinorežisors un scenārists. Pirmā Šazela debijas filma bija džeza muzikālā filma Guy and Madeline on a Park Bench (2009). Nākamās Šazela filmas "Atsitiens" (2014) un "La La Land: Kalifornijas sapņi" (2016) guva lielu ievērību. Par filmu "Atsitiens" nominēts Amerikas Kinoakadēmijas balvai par labāko adaptēto scenāriju. Par filmu "La La Land: Kalifornijas sapņi" nominēts divām Amerikas Kinoakadēmijas balvām — kā labākais režisors un labākais oriģinālscenārija autors. Balvu Šazels ieguva kā labākais režisors, 32 gadu vecumā kļūstot par jaunāko režisoru, kas ieguvis Amerikas Kinoakadēmijas balvu šajā kategorijā. Bez tam Šazels par šo filmu ieguvis divas Zelta globusa balvas: kā labākais režisors un labākais scenārija autors.

Biogrāfija 
Damjēns Šazels piedzima Rodailendā 1985. gadā. Viņa māte Sīlija Šazela (dzimusi Mārtina) ir amerikāņu-kanādiešu rakstniece un viduslaiku vēstures profesore Ņūdžersijas koledžā, tēvs Bernards Šazels ir franču-amerikāņu datorzinātnes profesors Prinstonas Universitātē (dzimis Francijā).

Šazels agrā jaunībā ieinteresējās par filmu veidošanu. Bet tad aizrāvās ar mūziku un Prinstonas vidusskolā apguva džeza bundzinieka prasmes. Tur viņam bija stingrs džeza skolotājs, kas vēlāk bija Šazela iedvesmas avots, radot skolotāja tēlu filmā "Atsitiens". Pats Šazels gan nebija līdzīgs skolniekam viņa filmā, jo savā dzīvē ātri saprata, ka nekļūs par izcilu džeza bundzinieku, un pievērsās atkal kinomākslai. Šazels studēja Hārvarda Universitātes Vizuālās un vides studiju nodaļā, ko pabeidza 2007. gadā.

2008. gadā Šazels pārcēlās uz Losandželosu. Šazels debitēja ar filmu Guy and Madeline on a Park Bench (2009). Tā bija džeza muzikālā filma, kurai Šazels bija gan režisors, gan scenārija autors. 2013. gadā Šazels bija scenārija līdzautors filmai The Last Exorcism Part II un scenārists filmai Grand Piano.

2014. gadā Šazels guva plašu ievērību ar savu filmu "Atsitiens", kurai viņš bija arī scenārija autors. Viņš saņēma savu pirmo nomināciju Amerikas Kinoakadēmijas balvai par labāko adaptēto scenāriju. Pēc tam Šazels bija scenārija līdzautors trillerim "Kloverfīlda iela 10" (10 Cloverfield Lane, 2016).

Nākamai filmai "La La Land: Kalifornijas sapņi" (2016) Šazels bija gan režisors, gan scenārija autors. Šī filma tika nominēta 14 Amerikas Kinoakadēmijas balvām, tai skaitā Šazels divās nominācijās: kā labākais režisors un labākais oriģinālscenārija autors. Par šo filmu Šazels ieguva daudzas nominācijas un apbalvojumus, tai skaitā divas Zelta globusa balvas.

2018. gadā Šazels uzņēma biogrāfisko filmu "Pirmais cilvēks uz Mēness", kurā vēstīts par Nīlu Ārmstrongu, pirmo cilvēku uz Mēness.

Atsauces

Ārējās saites 

1985. gadā dzimušie
Rodailendā dzimušie
Amerikāņu kinorežisori
ASV scenāristi
Kinoakadēmijas balvas ieguvēji režisori
Zelta globusa balvas ieguvēji
Lauka rācenis

Lauka rācenis jeb turnepsis (Brassica rapa var. rapa) ir rāceņu pasuga. To mērenajā joslā audzē lopbarībai, tāpēc to sauc arī par lopbarības rāceni. Lopbarībai izmanto šī auga saknes, kas augšpusē ir violetas, bet apakšdaļā ir baltas. Tam ir gaiši zaļas lapas un dzelteni ziedi.

Kāpostu cilts
Dārzeņi
Kameņupīte

Kameņupīte ir Kaņupītes labā krasta pieteka Smiltenes un Cēsu novados. 

Tek rietumu virzienā. Ietek Kaņupītē Lisas purva teritorijā. Kameņupīti nešķērso valsts autoceļi, tās krastos atrodas Purēnieši.

Atsauces 

Cēsu novada upes
Smiltenes novada upes
Gaujas baseina upes
Priekuļu novada upes
Blomes pagasts
Samurajs Džeks

"Samurajs Džeks" () ir 2001. gada ASV zinātniskās fantastikas animācijas seriāls, ko sākotnēji pārraidīja televīzijas kanāls Cartoon Network, bet vēlāk Adult Swim. To veidojis krievu izcelsmes amerikāņu animators Gendijs Tartakovskis. Seriāla titru mūziku komponējis Viljams Adamss, pazīstams arī kā will.i.am. Tas stāsta par samuraju, kurš cīnās pret dēmonu Akū. Pirmās sērijas beigās Akū tiek gandrīz pieveikts, bet pēdējā mirklī, izmisuma pārņemts, Akū samuraju nogādā tālā nākotnē, kurā Akū ir ne tikai atguvis savus spēkus, bet arī kļuvis par pasaules valdnieku.

Seriāls ieguvis pozitīvas kritiķu atsauksmes, kā arī 4 Primetime Emmy balvas. 2017. gadā, 13 gadus pēc seriāla uzņemšanas beigām, Adult Swim nolēma uzņemt seriāla 5. sezonu, kurā tika pabeigts stāsts.

Sižets 

Seriāls "Samurajs Džeks" stāsta par jaunu feodālās Japānas princi, kura tēvam ir burvju katana, ar kuru viņš savulaik uzveica dēmonu Akū. Tagad Akū ir atguvis spēkus un atgriežas Japānā. Akū sāk terorizēt iedzīvotājus. Jaunais princis tiek sūtīts ceļojumā pa pasauli, lai apgūtu dažādus cīņas mākslas veidus. Vairākus gadus vēlāk, jau kā samurajs, princis atgriežas Japānā un sāk cīnīties pret Akū. Akū tiek gandrīz pieveikts, bet pēdējā mirklī, izmisuma pārņemts, viņš samuraju nogādā tālā nākotnē, kurā Akū ir ne tikai atguvis savus spēkus, bet arī kļuvis par pasaules valdnieku.

Princis, nonākot tālā nākotnē un uz Zemes sastopot visdažādākos citplanētiešus, robotus un mitoloģiskas būtnes, sākumā ir šokēts. Pirmie cilvēki, ar kuriem samurajs satiekas, viņu nosauc par "džeku", ko samurajs drīz sāk izmantot kā savu iesauku. Džeka misija ir atrast veidu, kā nokļūt atpakaļ pagātnē un iznīcināt Akū pirms tā nākšanas pie varas.

Sezonas 
Seriāla sērijas tiek numurētas izmantojot romiešu skaitļus. Pirmajās četrās sezonās, katrai sērijai ir arī savs nosaukums. Seriālu sāka pārraidīt 2001. gada 10. augustā televīzijas kanāls Cartoon Network. Piektā sezona, kurā ir paradzētas 10 sērijas, sāka pārraidīt televīzijas kanāla Adult Swim Toonami programmu blokā 2017. gada 11. martā. Seriālā kopā ir paradzētas 62 sērijas. Tā kā seriāla 5. sezonas darbība norisinās 50 gadus pēc ceturtās sezonas notikumiem, tās pirmās sērijas numurs ir XCII.

Animācija 
Seriāls ir pazīstams ar savu īpatnējo vizuālo noformējumu, animācija rada īpašu atmosfēru. Liela daļa no animācijas seriālā ir vai nu statiska vai atkārtojas. Bieži mainās attēla formāts un animācijas stils. Piemēram XL sērijas Samurai versus Ninja kaujas ainā tiek izmantotas tikai 2 krāsas - koši balts un koši melns. Vairākās no seriāla sērijām ir maz vai nav nemaz dialogu.

Atsauces

Ārējās saites 
  

Animācijas seriāli
Emmy balvas ieguvēji
Gendija Tartakovska animācijas filmas
Kristiāns I

Kristiāns I (, ; dzimis 1426. gada februārī, miris ) bija pirmais Oldenburgas dinastijas karalis Dānijas tronī, Dānijas karalis no 1448. līdz 1481. gadam, Norvēģijas karalis no 1450. gada līdz 1481. gadam un Zviedrijas karalis no 1457. līdz 1464. gadam. 

Ar mērķi atjaunot Kalmāras ūnijas vienotību ar centru Zviedrijas karalistē, 1448. gada 20. jūnijā par Zviedrijas karali tika ievēlēts Kārlis Knutsons. 1449. gadā viņš kļuva arī par Norvēģijas karali. Tomēr par Dānijas karali 1448. gada septembrī tika ievēlēts Kristiāns I, bet 1450. gadā viņš kļuva arī par Norvēģijas karali. 1457. gadā, pēc sacelšanās pret Kārli Knutsonu, Kristiāns I kļuva arī par Zviedrijas karali. Tomēr 1463. gadā Zviedrija pirmoreiz pameta ūniju. Kristiāns I devās karagājienā pret Zviedriju, tomēr zviedru karaspēks Svena Stūres Vecākā vadībā sakāva dāņus Brunkebergas kaujā 1471. gada 10. oktobrī.

Kristiāna I valdīšanas laikā tika nodibināta Kopenhāgenas Universitāte.

Ārējās saites 

Oldenburgas dinastija
1426. gadā dzimušie
1481. gadā mirušie
Dānijas monarhi
Norvēģijas monarhi
Zviedrijas monarhi
Lejassaksijā dzimušie
Natālija Buksa

Natālija Buksa (; dzimusi  Ļvovā) ir Ukrainas starptautiskā lielmeistare šahā (2015).

Biogrāfija 
2006. gadā uzvarējusi Ukrainas junioru šaha čempionātā U10 vecuma grupā. 2015. gadā uzvarējusi Ukrainas junioru šaha čempionātā un Pasaules junioru šaha čempionātā U20 vecuma grupās. Par šo panākumu FIDE 2015. gadā Buksai piešķīra starptautiskās lielmeistares (WGM) nosaukumu.

2016. gadā Ukrainas sieviešu šaha čempionātā izcīnījusi sudraba medaļu (uzvarējusi Jeļizaveta Malahova). 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Hoangu Thaņu Čangu, bet 2. kārtā zaudējusi Sopiko Guramišvili.

2019. gadā pārstāvējusi Ukrainu Pasaules komandu šaha čempionātā. 2020. gada decembrī Hersonā uzvarējusi Ukrainas sieviešu šaha čempionātā.

2021. gada novembrī Rīgā ierindojusies 39. vietā 2021. gada "FIDE Chess.com Grand Swiss" turnīrā sievietēm.

Pārstāvējusi Ukrainas komandu Pasaules šaha olimpiādē un 2022. gadā uzvarējusi komandu vērtējumā.

Personīgā dzīve
2018. gada novembrī apprecējusies ar Azerbaidžānas šaha lielmeistaru Raufu Memmedovu.

Atsauces

Ārējās saites 

1996. gadā dzimušie
Ļvivā dzimušie
Ukrainas šahisti
Anastasija Savina

Anastasija Savina (; dzimusi  Maskavā) ir Krievijas starptautiskā lielmeistare šahā (2010).

Biogrāfija 
Daudzkārtējā Krievijas junioru šaha čempionātu uzvarētāja dažādās vecuma grupā: U14 - 2006. gadā, U18 - 2009. gadā, U20 - 2011. gadā. Pārstāvējusi Krieviju Eiropas un Pasaules junioru šaha čempionātos, kuros izcīnījusi sudraba (Eiropas junioru čempionāts U10 vecuma grupā 2002. gadā) un bronzas (Pasaules junioru čempionāts U16 vecuma grupā 2008. gadā) medaļas. 

2009. gadā kļuvusi par Maskavas pilsētas sieviešu šaha čempionāta sudraba laureāti. 2012. gadā izcīnījusi 2. vietu starptautiskā sieviešu šaha turnīrā Benidormā (Spānija, uzvarējusi Sopiko Guramišvili). 2013. gadā Universiādē Kazaņā izcīnījusi sudraba medaļu komandu vērtējumā un dalījusi 1.-2. vietu ar Sopiko Guramišvili starptautiskajā sieviešu šaha turnīrā Linaresā (Spānija). 2014. gadā Lionas starptautiskajā sieviešu šaha turnīrā ieņēmusi 2. vietu aiz uzvarētājas Deimantes Daulītes.

2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā uzvarējusi Moniku Socko, bet 2. kārtā zaudējusi Šeņai Janai.

Pārstāvējusi Krievijas komandu Pasaules šaha olimpiādē, kurā piedalījusies 2010. gadā.

Par panākumiem turnīros FIDE 2010. gadā Savinai piešķīra starptautiskās lielmeistares (WGM) nosaukumu, bet 2007. gadā - starptautiskā meistara nosaukumu vīriešiem (IM).

Atsauces

Ārējās saites 

1992. gadā dzimušie
Maskavā dzimušie
Krievijas šahisti